Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Referat

Mødeforum

**Styregruppen Rammeaftale Sjælland**

Sagsnr.

Dokumentnr.

Mødedato

**7/2-2014**

Tid

**Kl. 9-13**

Sted

**Næstved**

Deltagere

**Bruno Lind – Næstved**

**Kenn Thomsen – Holbæk**

**Mogens Raun Andersen – Roskilde**

**Poul Bjergved – Slagelse**

**Rita Pedersen – Solrød**

**Lone Feddersen – Lejre**

**Bo Gammelgaard – Sekretariatet**

**Svetlana Sokolska – Sekretariatet**

**Povl Skov – Sekretariatet**

Gæster

**Flemming Hansen – Roskilde Kommune**

Afbud

**Anne Andersen – KKR**

**Alma Larsen – Guldborgsund**

**Gitte Løvgren – Odsherred**

**Michael Nørgaard – Region Sjælland**

**Jacob Nordby – Ringsted**

**Inger Marie Vynne – Lejre**

**Lau Svendsen-Tune - Vordingborg**

**John Frejlev – Økonomigruppen**

Referent

**1.Godkendelse af referat fra Styregruppemøde 13/12- 2013**

**Indstilling:**

Sekretariatet indstiller:

* At styregruppen godkender referatet

**Bilag:**

* Referat fra styregruppemøde 13/12-2013

**Beslutning:**

* Referatet blev godkendt med følgende ændring (i kursiv) til beslutningen under pkt 3) Orientering fra netværksgrupperne: ” *Styregruppen besluttede at netværksgruppen for specialundervisning bevares*, men *ombrydes til at bestå at et udbydernetværk og et regionsforum”*
* Sekretariatet udarbejder kort nyhedsbrev til hjemmesiden efter hvert styregruppemøde

**2. Status på hjerneskadeindsatsen i de 17 kommuner - afrapportering, februar 2014**

|  |  |
| --- | --- |
| **Baggrund:** |  |

Den 5. februar 2013 vedtog KKR et kommissorium for det opstartende analysearbejde for de 17 kommuners indsats i forhold til borgere i den erhvervsaktive alder med erhvervet hjerneskade. Analysearbejdet skal bl.a. ses på baggrund af det nationale fokus, der er på området bl.a. ved, at Sundhedsstyrelsen har udarbejdet et forløbsprogram og KL har udarbejdet 10 anbefalinger for kommunernes indsats.

Analysearbejdet bestod i spørgeskema til kommunerne suppleret med en workshop for hjerneskadekoordinatorer og projektledere for de enkelte kommuner.

Den 11. juni 2013 vedtog KKR et nyt kommissorium for det videre arbejde. Formålet var, at de 17 kommuner i region Sjælland kan leve op til kravene i Sundhedsstyrelsens forløbsprogram for rehabilitering af voksne med erhvervet hjerneskade og KL’s 10 anbefalinger.

Dette arbejde skulle udmøntes gennem de fire punkter, der er markeret i vedhæftede bilag. Punkterne er blevet afdækket gennem udarbejdelse af et nyt spørgeskema og en opfølgende strategisk workshop med deltagelse af kommunale ledere for området, projektledere og hjerneskadekoordinatorer, altså en workshop med deltagere, der både har faglig som ledelsesmæssig indsigt i de 17 kommuners arbejde med hjerneskadeindsatsen. Alle kommuner har svaret på spørgeskemaet. Kun 14 kommuner deltog i workshoppen.

Tovholder for denne del af projektet har været Flemming Hansen, Roskilde Kommune bistået af en arbejdsgruppe af Lone Nørgaard Larsen, Holbæk Kommune, Jonna Andersen, Slagelse Kommune og Vibeke Møller Lund, CSU Slagelse. Endelig har hjerneskadekoordinator Signe Egede Petersson fra Slagelse Kommune deltaget ved udarbejdelsen af spørgeskemaet.

Tovholder Flemming Hansen, Roskilde Kommune, deltager under dette punkt

**Indstilling:**

Sekretariatet indstiller:

* At styregruppen drøfter rapportens resultater og anbefalinger
* At styregruppen beslutter den videre proces og herunder ift K17 og KKR

**Bilag:**

* Status på hjerneskadeindsatsen i de 17 kommuner - afrapportering, feb 2014
* KKR Sjælland Hjerneskadeindsatsen - Opsamling fra LG Insight.

**Beslutning:**

* Flemming Hansen fremlagde rapportens resultater
* Styregruppen udtrykte ros til arbejdsgruppen for den kvalificerede rapport
* Styregruppen tiltrådte rapportens indstillinger: På baggrund af arbejdet indstilles, at

• Afrapporteringen tages til efterretning og indgår i det videre arbejde om udvikling af hjerneskadeindsatsen i regi af de 17 kommuner i KKR Sjælland.

• Det anvendte spørgeskema præciseres i forhold til konkrete formuleringer, og overdrages til sekretariatet for Rammeaftale Sjælland, der har ansvaret for, at gentage undersøgelsen årligt ind til andet besluttes i KKR-regi

• Der etableres tværkommunale grupper, der skal indgå i et samarbejde om udvikling af de specialiserede tilbud. Der oprettes grupper i tre klynger af kommuner – Nord, Syd, Øst

• Der samarbejdes på tværs af de tre klynger om et fælles program for kompetenceudvikling.

• Der forhandles et frivilligt tillæg til sundhedsaftalen om hjerneskaderehabilitering, der skal sikre større ensartethed i udskrivningsforløb sygehusene imellem samt skærpe sygehusenes fokus på kognition og kommunikation i genoptræningsplanerne.

* Styregruppen besluttede at arbejdsgruppen supplerer rapporten med uddybende opsamling ift. de punkter der skal arbejdes videre med samt inddeling i 3: 1) statusdel, 2) problematikker der skal arbejdes med, 3) fremadrettet herunder finansiering.
* Snitflader ift. regionen, sundhedsaftalen og sundhedsgruppen blev betonet og det blev besluttet at koordinere ift. sundhedsgruppen (Jakob Bigum Lundberg, Stevns er formand) og afklare om de er i gang med tilsvarende jf. tillæg til sundhedsaftalen mv.
* RS17 sekretariatet tager kontakt til sekretariatet for sundhedsområdet.
* Den udvidede rapport med hovedkonklusioner og indstillinger sendes til K17 og KKR
* Rapportens hovedkonklusioner fremlægges på politikertemamøde 28/2

**3. De mest specialiserede tilbud – Ekspertpanelets indstilling og den videre proces II**

**Baggrund:**

På styregruppemøde 6/9, blev det besluttet at nedsætte et ekspertpanel som skal kortlægge de mest specialiserede tilbud i regionen. Ekspertpanelet består af repræsentanter (myndighedschefer/personer) fra Næstved, Slagelse, Holbæk, Vordingborg, Guldborgsund, Region Sjælland og Roskilde (tovholder) med RS17 og Slagelse som sekretariat.

På styregruppemøde 13/12 fremlagde ekspertpanelet de foreløbige resultater fra deres arbejde og herunder indstilling af seks tilbud som ”de mest specialiserede” til forstærket mellemkommunalt samarbejde: Kildebo - med fokus på senhjerneskadedelen, BOMI – Hjerneskadedelen, Platangården – afdelingen for spiseforstyrrelser, Børneskolen Filadelfia, Bakkegården – Skelbækgårddelen: Kompetencemiljø for unge kriminelle udviklingshæmmede, Kofoedsminde – den sikrede afdeling (tilbuddet er dækket af lovgivningen).

Vurderingen af Specialundervisningsområdet og hjælpemiddelområdet afventer kontakt til Socialstyrelsen, da områderne indgår i den politiske aftale 13/11 (om opfølgning på evaluering af kommunalreformen) hvor lovforslag fremsættes februar 2014. Vurderingen af autismeområdet er udsat til panelets møde 31/1.

Det er Ekspertpanelet vurdering, at kriterierne for specialisering er gode, men at disse har behov for udvikling særligt omkring kompetencedelen, da tilbuddene generelt har haft svært ved at beskrive deres specifikke og særlige kompetence og faglighed.

På mødet 13/12 godkendte Styregruppen ekspertpanelets indstilling og besluttede at ekspertpanelet til næste styregruppemøde 7/2 udarbejder oversigt over ordninger der ikke er takstfinansieret (f.eks. abonnement), kontakter Socialstyrelsen og KL omkring specialundervisningsområdet og hjælpemiddelområdet og udarbejder forslag til indstilling på disse områder, udarbejder forslag til udvikling af specialiseringskriterium B om kompetence , udarbejder forslag til videre proces for autismeområdet og årshjul for ekspertpanelet fremadrettet.

Lov om opfølgning på evaluering af kommunalreformen, hvor specialundervisningsområdet og hjælpemiddelområdet indgår, er sendt i høring 29/1 også jf. punkt 5.

Ekspertpanelet har afholdt sit 4. møde 31/1 og behandlet de ovennævnte punkter:

Ift. Specialundervisningsområdet og hjælpemiddelområdet er det ekspertpanelets indstilling, at området afventer behandlingen af lovgivningen og herunder socialstyrelsens arbejde og udmelding. Lovforslag er sendt i høring ultimo januar og fremsættes i marts. Umiddelbart er ingen tilbud akut truede og er der tilbud som bliver akut truede må de melde ind til styregruppen jf. styringsaftalen. Ekspertpanelet er i dialog med Socialstyrelsen jf. bilag.

Ift lands- og landsdelsdækkende tilbud gør ekspertpanelet særligt opmærksom på de udfordringer der på Synscenter Refsnæs er i sammenhængen mellem den landsdækkende specialrådgivning, der er objektivt finansieret og skole -, klub- og botilbud, der er takstfinansieret. Udfordringen er, at den knowhow, der trækkes på i specialrådgivningen, udvikles i skole-, klub- og botilbuddet. Fx løsninger på IKT området. De afprøves og udvikles som del af indsatsen for de børn der har ophold på Refsnæs og er grundlag for den rådgivning der gives de enkeltintegrerede børn i deres hjem og i kommunale daginstitutioner, folkeskoler mv.

Ekspertpanelet indstiller, at sagen om Refsnæs tages op i koordinationsforum jf. punkt 4., da det er det eneste tilbud af sin art på landsplan og derfor bør sikres gennem en eller anden form for objektiv finansiering.

Ift. autismeområdet er det ekspertpanelets indstilling at disse tilbud revurderes efter næste indstillingsrunde, hvor der er udsendt de reviderede spørgeskemaer. På baggrund af de aktuelt indsendte oplysninger er tilbud indenfor autismeområdet ikke vurderet som blandt de mest specialiserede. Det er forventningen at indmeldingerne i næste runde med det reviderede spørgeskema bliver bedre i takt med at kommunerne bliver bedre til at beskrive tilbuddenes kompetencer.

Ift. metodeudvikling udvikler ekspertpanelet spørgeskemaet og herunder kompetencedelen og vejledningen til spørgeskemaet, så besvarelsen af spørgeskemaet i højere grad rammesættes og kommunernes besvarelser faciliteres og kvalificeres inden næste indstillingsrunde.

Ift det mest specialiserede ”små i det store” dvs de mest specialiserede små faglige miljøer indenfor de store tilbud, tages der højde for denne problematik i det reviderede spørgeskema- både i spørgsmål og vejledning. Herunder opfordres kommunerne til at beskrive hvad der er helt unikt og uundværligt, hvad det helt særlige tilbuddet kan og gør for borgerne/brugerne og hvordan tilbuddet tilpasser sig deres behov.

Ift. organisering og årshjul er det ekspertpanelets indstilling, at kommunerne kan indstille tilbud en gang om året - næste gang september 2014. Der vil dog være mulighed for ekstraordinært indstilling i forbindelse med oprettelse af nye tilbud som vurderes som mest specialiserede. Ekspertpanelet foreslås som havende en rådgivende funktion ift styregruppen og at der hvert 2. år vil der være mulighed for at indstille nye medlemmer til ekspertpanelet. Revideret kommisorium for ekspertpanelet og årshjul for ekspertpanelets arbejde er vedlagt i bilag.

Ift. opfølgning, skrives ud til de indstillede tilbud primo 2014, hvor forpligtelserne betones og efterår 2014 følges op ift de indstillede tilbud og herunder hvordan de har levet op til forpligtelserne omkring forstærket samarbejde. De ikke indstillede tilbud informeres ligeledes primo 2014.

Ekspertpanelet er i løbende dialog med Socialstyrelsen.

Ift behandling i KKR er det ekspertpanelets indstilling, at der er tale om en orienteringssag.

Dorthe Mackenzie fra børneområdet i Roskilde kommune er nyt medlem i ekspertpanelet pr 1/1-2014

Ekspertpanelet afholder sit næste møde 3/4-2014.

**Indstilling:**

Ekspertpanelet indstiller:

* At styregruppen tager orienteringen til efterretning.
* At styregruppen godkender ekspertpanelets indstillinger:
* Ift. Specialundervisningsområdet og hjælpemiddelområdet er det ekspertpanelets indstilling, at området afventer behandlingen af lovgivningen og herunder Socialstyrelsens arbejde og udmelding
* Ekspertpanelet indstiller, at sagen om Refsnæs tages op i koordinationsforum jf. punkt 4., da det er det eneste tilbud af sin art på landsplan og derfor bør sikres gennem en eller anden form for objektiv finansiering.
* Ift. autismeområdet er det ekspertpanelets indstilling, at disse tilbud revurderes efter næste indstillingsrunde, hvor der er udsendt de reviderede spørgeskemaer.
* Ift. organisering og årshjul er det ekspertpanelets indstilling, at kommunerne kan indstille tilbud en gang om året - næste gang september 2014.
* At styregruppen godkender det reviderede kommissorium og årshjul for ekspertpanelets arbejde.

**Bilag:**

* Oversigt over tilbud der er omfattet af abonnementsordninger m.v - eftersendes.
* Notat fra kontakt med Socialstyrelsen.
* Revideret kommissorium og årshjul for ekspertpanelets arbejde.

**Beslutning:**

* Styregruppen godkendte ekspertpanelets indstillinger og herunder ekspertpanelets indstilling af Synscenter Refsnæs som et af de ”mest specialiserede” tilbud.
* Styregruppen godkendte det reviderede kommissorium og årshjul for ekspertpanelets arbejde og herunder at ekspertpanelet fortsat fungerer som rådgivende ift. indstilling af tilbud som mest specialiserede.
* Resultaterne af ekspertpanelets arbejde fremlægges på politikertemamøde 28/2.
* Arbejdet med de mest specialiserede tilbud fortsætter under fokusområdet for 2014 om forpligtende samarbejde og herunder arbejdes bl.a. med forslag til modeller for overvågning af tilbud og forslag til hvordan der kan samles op, hvis der konstateres problemer.
* Region Syddanmarks ”notat om sociale tilbud med regional betydning, der har behov for særlig opmærksomhed” er vedlagt i slutningen af dette referat som bilag.

**4. Opfølgning på direktørmøde 24/1 og den videre proces**

**Baggrund:**

På direktørmøde 22/11 blev rammeaftalesamarbejdet drøftet og direktørkredsen udtrykte ønske om involvering i rammeaftalearbejdet, at det er væsentligt at rammeaftalen gøres administrativ og politisk interessant, at rammeaftalemateriale (rammeaftale, sagsfremstillinger mv.) foreslås forsimplet så det bliver mere umiddelbart tilgængeligt og at fremtidige direktørmøder afholdes med en mere involverendemødeform. Det blev besluttet at afholde et nyt direktørmøde 24/1 som optakt til udviklingsstrategien 2015.

Mødet er afholdt 24/1 med 22 deltagere og repræsentation af 12 kommuner og Region Sjælland: Roskilde, Guldborgsund, Greve, Lolland, Faxe, Næstved, Slagelse, Solrød, Stevns, Vordingborg, region Sjælland, Odsherred, Holbæk

På mødet var oplæg fra ekspertpanelet om de mest specialiserede tilbud og plenumdrøftelser af: Modeller for forpligtende samarbejde for de mest specialiserede tilbud, kommunale tendenser/udfordringer og hvordan disse kan indgå i rammeaftalearbejdet, hvordan rammeaftalearbejdet gøres administrativt og politisk interessant og forslag til fokusområder for 2015. Det blev foreslået at afholde næste direktørmøde 2/5.

Direktørkredsen udtrykte opbakning til arbejdet med de mest specialiserede tilbud og interesse for den videre proces ift de tilbud som udvælges som mest specialiserede og herunder hvad man gør ift truede tilbud.

Der var bl.a. plenumdrøftelser omkring: Forpligtende samarbejde også økonomisk og herunder klyngesamarbejde og ordninger for truede tilbud, behov for at skabe fælles udvikling på tværs af kommunerne i regionen, behov for koordination med sundhedsområdet og sikring af sammenhæng (uden dobbeltarbejde) med socialområdet (koordinering mellem sundhedsaftale og rammeaftale), national koordinationsstruktur og forpligtelser for kommunerne samt konkrete forslag om udvikling af fælles visitation f.eks. med udgangspunkt i de 100 dyreste sager og etablering af fælles udviklingspulje.

Ift. fokusområder for 2015 var der enighed om at flerårige fokusområder er hensigtsmæssige og herunder fortsat fokus på metodeudvikling, kvalitet, effekt og evidens og at ungeområdet (15-25 år) er relevant som supplerende fokusområde.

På den baggrund lægges der op til at fortsætte med fokusområderne for 2014 i 2015 dog med undtagelse af senhjerneskadeområdet som foreslås afløst af ungeområdet som fokusområde for 2015.

Forslag til fokusområderne for 2015 er derfor:

1. Ministertema 2015 : Anbragte børns undervisning og uddannelse
2. Ungeområdet – de 15-25 årige
3. Metodeudvikling herunder evidens & effekt og med misbrugsområdet og nyspecialisering som mulige cases
4. Psykiatriområdet herunder pensionsreformens betydning
5. Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases.

Ift. politikermødet 28/2, blev der udtrykt ønske om i programplanlægningen at tage højde for at der er kommet nye politikere til som ikke kender rammeaftalearbejdet.

Direktørkredsen bakkede op om 2/5 som dato for næste møde.

**Indstilling:**

Sekretariatet indstiller:

* At styregruppen drøfter direktørmødet 24/1 og den videre proces
* At styregruppen godkender den 2/5 som ny dato for direktørmøde primo 2014
* At styregruppen drøfter formål, indhold, form, program og oplægsholdere m.v.

**Beslutning:**

* Styregruppen godkendte 2/5 som dato for næste direktørmøde.
* Direktørmødet 2/5 skal have fokus på styringsaftalen for 2015 med vægt på dialog om, drøftelser af og skabelse af enighed om hvilke temaer der er relevante i styringsaftalen.
* Det blev besluttet at kadencen for direktørmøder som udgangspunkt er to-tre årlige møder tematisk ift. hhv. udviklingsstrategi og styringsaftale. I efteråret og om vinteren kvalificeres den kommende udviklingsstrategi og i foråret kvalificeres styringsaftalen.
* Ift. rammeaftalen blev snitfladerne ift. sundhedsaftalen betonet og herunder det væsentlige i at være opmærksom på hvad der løses i hvilket regi og hvordan det gøres mest effektivt.
* Psykiatriområdet befinder sig i begge regier jf. samspillet mellem socialpsykiatri og behandlingspsykiatri.

**5. Forslag til lov om opfølgning på evaluering af kommunalreformen vedrørende det specialiserede socialområde og den mest specialiserede specialundervisning**

**Baggrund:**

13. november er indgået en ny aftale om det specialiserede socialområde: Aftale om en kvalificeret indsats for grupper med særlige behov som bidrager til at udmønte rammeaftalen om justering af kommunalreformen af 26. juni 2013.

På styregruppemøde 13/12 besluttede styregruppen at afvente lovforslag som fremsættes februar 2014

Lov om opfølgning på evaluering af kommunalreformen er sendt i høring 29/1-2014 jf. link til høringsportalen i bilag. Ifølge KL nævnes lovforslaget også på møde i koordinationsforum 4/2 februar.

**Lovforslagets hovedelementer**

*1)Styrket vidensopbygning og bedre samarbejde vedrørende det mest specialiserede socialområde og den mest specialiserede specialundervisning.*

Aftale om en kvalificeret indsats for grupper med særlige behov indebærer etablering af en ny dialog-baseret koordinationsstruktur og vidensopbygning på det mest specialiserede socialområde og området for den mest specialiserede specialundervisning, som forankres i Socialstyrelsen. I forhold til den mest specialiserede specialundervisning deles kompetencen mellem Socialstyrelsen og Under-visningsministeriet. Koordinationsstrukturen skal udvikles løbende og være fuldt implementeret den 1. juli 2015. Social-, børne- og integrationsministeren vil følge udviklingen af den nationale koordinationsstruktur i tre år efter den første udmelding 1.november 2014. Koordinationsstruktur forslås, at indeholde følgende hovedelementer:

*Overvågning*

Socialstyrelsen skal overvåge udviklingen i målgrupper, tilbud og ydelser. Overvågningsfunktionen skal gradvist skabe et nationalt overblik over de mest specialiserede målgrupper, tilbud og indsatser.

*Central udmelding*

Socialstyrelsen får kompetence til at udmelde målgrupper eller særlige indsatser, hvor der er behov for øget koordination eller planlægning på tværs af kommunerne og regionerne for at sikre og videreudvikle den mest specialiserede indsats. Kommunalbestyrelserne skal i forbindelse med de årlige rammeredegørelser forholde sig til disse centrale udmeldinger. Den første centrale udmelding foretages 1. november 2014.

*Anmodning om fornyet behandling*

Socialstyrelsen får beføjelse til – på baggrund af afrapporteringer fra kommunalbestyrelserne i hver region – at anmode kommunalbestyrelserne i hver region eller flere regioner om, at foretage en fornyet behandling af deres tilrettelæggelse og organisering af indsatsen i forhold til de centralt udmeldte målgrupper og indsatser.

*Driftspålæg*

Socialstyrelsen får beføjelse til at give driftspålæg. Et driftspålæg indebærer, at en kommune eller region pålægges et driftsansvar, og tilbudsstrukturen på et område dermed fastlægges af Socialstyrelsen. Beføjelsen forudsættes kun anvendt undtagelsesvist i helt særlige tilfælde. Driftspålæg skal ledsages af en aftale mellem relevante kommunalbestyrelser om en finansieringsordning for tilbuddet. Socialstyrelsen kan i sidste ende træffe afgørelse om en finansieringsmodel. Et pålæg kan højst løbe i 2 år.

*2) Øget synergi på området for den mest specialiserede specialundervisning*

Den nationale videns- og specialrådgivningsorganisation (VISO) i Socialstyrelsen skal sørge for at tilvejebringe de specialrådgivningsydelser, der gives i henhold til folkeskoleloven eller lov om special-undervisning for voksne, og som i dag hører under de lands- og landsdelsdækkende undervisningstilbud. Det skal ske gennem leverandørnetværk, således at der fortsat er tilknytning til praksis.

*3) Længere planlægningshorisont for de regionale tilbud*

Beliggenhedskommunernes muligheder for at overtage regionale tilbud justeres, således at det kun kan ske én gang i hver valgperiode.

*4) Revision af takstreglerne på det sociale område*

Revision af takstreglerne på det sociale område, således at der indføres mulighed for at finansiere til gennem fleksible aftaleformer.

**Indstilling:**

Sekretariatet indstiller:

* At styregruppen drøfter lovforslaget.

**Bilag:**

<http://hoeringsportalen.dk/Hearing/Details/17570>:

* Høringsbrev Kommunalreformen
* Høringsliste Kommunalreformen
* Lovforslagsudkast Kommunalreformen

**Beslutning:**

* Styregruppen besluttede at afvente lovens vedtagelse.

**6. Møde i Koordinationsforum 4/2**

**Baggrund:**4/2-2014 afholdes møde i koordinationsforum i KL med følgende dagsorden:

1. Velkomst

2. Kort præsentation af ’opgørelsen af kapacitet og belægning samt behov og efterspørgsel på de lands- og landsdelsdækkende tilbud og sikrede afdelinger’.

3. Udkast til fælles tekst vedr. de sikrede institutioner i udviklingsstrategien for 2015.

4. Socialstyrelsens vurdering af PTU

5. Aftale om en kvalificeret indsats for grupper med særlige behov.

6. Evt.

Ift notatet om de lands- og landsdelsdækkende tilbud og sikrede afdelinger er dette sendt til høring i Region Sjælland. Region Sjælland har som driftsherre følgende bemærkninger som forventes at indgå som noter i notatet:

Bakkegården, Region Sjælland

Den opgjorte belægningsprocent på Bakkegården tegner ikke et retvisende billede, idet Region Sjælland løbende tilpasser ressourceforbruget til den aktuelle belægning. Ved takstmæssigt overskud – underbelægning – tilbagebetales kommunerne. Således er der i 2013 for året 2012 til landets kommuner tilbagebetalt ca. 5,24 mio. kr. fsva. Stevnsfortet og ca. 3,1 mio. kr. fsva. Bakkegården. Årsagen til at der budgetteres med 20 pladser på Bakkegården, selvom belægningen i perioder er lavere, er, at Bakkegården har akut modtagepligt. Endvidere kan det oplyses, at der er sket en harmonisering af serviceniveauet på Bakkegården og Stevnsfortet, således at de ordinære driftsudgifter pr. plads nærmer sig samme niveau. Dette medfører, at udgifterne pr. plads pr. døgn på Bakkegården er reduceret i år.

Synscenter Refsnæs, Region Sjælland

En særlig udfordring på Synscenter Refsnæs er sammenhængen mellem den landsdækkende specialrådgivning, der er objektivt finansieret og skole -, klub- og botilbud, der er takstfinansieret. Udfordringen er, at den knowhow, der trækkes på i specialrådgivningen, udvikles i skole-, klub- og botilbuddet. Fx løsninger på IKT området. De afprøves og udvikles som del af indsatsen for de børn der har ophold på Refsnæs og er grundlag for den rådgivning der gives de enkeltintegrerede børn i deres hjem og i  kommunale daginstitutioner, folkeskoler mv.

Igennem de sidste 2 år har Region Sjælland arbejdet med udviklingsprojekt, der igennem nye ydelser til kommunerne skal sikre specialrådgivningen den praksistilknytning, der er dens faglige grundlag. Som eksempler kan nævnes korte og intensive skoleophold og et efterskolelignende tilbud til de blinde/svagtseende teenagebørn. Udviklingsprojektet har været gennemført uden at de kapacitetstilpasninger, der under normale vilkår ville følge af vigende belægning, er gennemført i fuld skala. Dette har været begrundet i dels i uklarhed om den fremtidige finansiering og dels for at sikre udviklingsprojektet de fornødne udviklingsressourcer.

Som det fremgår, er pladstal i 2014 tilpasset efterspørgslen.

De øvrige sager er drøftet på sidste styregruppemøde 13/12-2014 herunder var styregruppen enig i Socialstyrelsens vurdering af behovet for PTU handicapbiler og køreskole og styregruppen godkendte udkastet til fælles tekst til rammeaftalen vedrørende de sikrede institutioner.

Lov om opfølgning på evaluering af kommunalreformen, der er sendt i høring pr. 29/1, nævnes også på mødet jf. punkt 5.

Kenn Thomsen og sekretariatet deltager i mødet i koordinationsforum 4/2 og vil orientere under dette punkt.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter fremtidige spørgsmål og sager til Koordinationsforum.

**Bilag:**

* Dagsorden og bilag til møde i Koordinationsforum 4/2-2014.

**Beslutning:**

* Styregruppen tog orienteringen til efterretning
* Region Sjællands kommentarer til notatet om de lands- og landsdelsdækkende tilbud og sikrede afdelinger medtages i notatet inden dette indgår som bilag i de forskellige rammeaftaler og herunder inden udsendelse til K17 og KKR i region Sjælland.
* Referat fra møde i koordinationsforum videresendes til styregruppen efter modtagelse fra KL.

**7. Udviklingsstrategi 2015 herunder Grønland og Færøerne**

**Baggrund**

Udviklingsstrategien for 2015 er under udarbejdelse. Følgende vil fremgå af den endelige version:

*Kapacitet og udviklingstendenser indenfor de enkelte områder:*

* Børn og unge.
* Misbrug.
* Voksne handicappede.
* Voksne sindslidende.
* Herberg/Forsorgshjem og krisecentre.
* Specialundervisning
* Lands- og landsdelsdækkende tilbud og sikrede afdelinger

*Forslag til fokusområder 2015:*

1. Ministertema 2015 : Anbragte børns undervisning og uddannelse
2. Ungeområdet – de 15-25 årige
3. Metodeudvikling herunder evidens & effekt og med misbrugsområdet og nyspecialisering som mulige cases
4. Psykiatriområdet herunder pensionsreformens betydning
5. Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases.

Afsnit vedrørende Grønland er modtaget primo 2014.

På møde i koordinationsforum 4/2-2014 færdigbehandles forslag til fælles tekst omkring de lands-og landsdelsdækkende tilbud og sikrede afdelinger.

På styregruppemødet vil sekretariatet gennemgå de enkelte afsnit i udviklingsstrategien for 2015.

**Indstilling:**

Sekretariatet indstiller:

* At styregruppen drøfter udviklingsstrategien for 2015

**Bilag:**

* Udviklingsstrategi 2015 eftersendes.
* Ministertema 2015

**Beslutning:**

* Styregruppen drøftede udkastet til udviklingsstrategi og herunder at kommunerne forventer at kontanthjælpsreformen betyder at færre har råd til egen bolig og derved skaber pres på herberger og forsorgshjem.
* Styregruppen besluttede at spørgsmålet om flere udviklingsressourcer (a la region Midtjylland) nævnes i udviklingsstrategien og behandles i styringsaftalen
* Styregruppen besluttede at foreslå følgende fokusområder for 2015 som fremlægges og drøftes på politikertemamøde 28/2:

1) Ministertema: Anbragte børns undervisning/uddannelse, (Kenn Thomsen)
2) Kontanthjælpsreformens betydning for det specialiserede område og særlig fokus på de unge (15-25 år), (Lone Feddersen)
3) Metodeudvikling herunder evidens & effekt og med misbrugsområdet som case samt fokus på organisering og finansiering af udvikling,(Poul Bjergved)
4) Psykiatriområdet herunder pensionsreformens betydning og ungeområdet (15-25 år), (Gitte Løvgren)

* Udviklingsstrategien revideres og forkortes inden fremsendelse til behandling på møde i K17 21/2 og i KKR 10/3.

**8. Politikertemamøde 28/2-2014**

**Baggrund:**

Der blev 1/3-2013 afholdt temamøde om Rammeaftalen på Sørup Herregård med ca. 80 deltagere. I forbindelse med temamødet 2013 besluttede styregruppen at deltagerantallet udvides til 4 politikere og 2 administrative direktører i gennemsnit pr. kommune.

I 2014 afholdes temamødet 28/2-2013 ligeledes på Sørup Herregård. Målgruppen er som sidste gang som udgangspunkt politikere og herunder udvalgsformænd fra de 17 kommuner.

Mulige programpunkter kunne være:

* Indledende oplægsholder f.eks. fra brugerorganisationerne
* Kort introduktion om rammeaftalen af hensyn til de nye politikere.
* Status for rammeaftale 2013 og 2014: Hjerneskadeprojektet og de mest specialiserede tilbud mv.
* Forslag til fokusområder for rammeaftale 2015
* Kort orientering om økonomien: Takster og udgiftsudvikling mv.
* Form: Oplæg og plenumdrøftelser efter hvert oplæg.

KKR kontaktes ift. forslag til mulige oplægsholdere.

**Indstilling:**

Sekretariatet indstiller:

* At styregruppen drøfter og beslutter indhold og form for politikertemadag 2014
* At styregruppen beslutter fordeling af opgaver og oplæg.

**Beslutning:**

* Styregruppen besluttede følgende indhold og opgavefordeling for politikertemadag:
* 1) Velkomst og introduktion til Rammeaftalen ved Niels Hörup, formand KKR Sjælland
* 2) Ekstern oplægsholder: Psykiatriområdet ved f.eks. SIND eller Bedre Psykiatri
* 3) Takst- og udgiftsudviklingen ved Kenn Thomsen, Styregruppen RS17
* 4) Orientering om projekter i regi af rammeaftalen: ”Senhjerneskadede” og ”De mest specialiserede tilbud” ved Mogens Raun Andersen, Styregruppen RS17
* 5) Rammeaftale 2014 - Forslag til fokusområder 2015 ved Styregruppen RS17
* 6) Drøftelser i plenum af fokusområder
* 7) Afslutning ved Region Sjælland

**9. Takstanalyse – budget 2014**

**Baggrund:**

Økonomigruppen fremlægger takstanalysen vedrørende budgettakster 2014 til orientering.

Overordnet viser analysen, at taksterne overholder den fælles henstilling om, at taksterne maksimalt må stige med p/l-udvikling.

Det bemærkes, at indsamlingen af budgettaksterne har været ekstra vanskelig, og at ikke alle kommuner har afleveret. Det har desuden ikke været muligt at fremskaffelse de overordnede budgettal for det samlede specialiserede socialområde for kommunerne i region sjælland.

De manglende tal samt de nye tiltag omkring belægningsprocent per driftsherre og en detaljeret tabel over paragraf 108 vil indgå i takstanalysen over regnskabstaksterne for 2013.

Den samlede takstanalyse har grundet sene og mangelfulde indberetninger ikke været til endelig validering i kommunerne før forelæggelse i styregruppen. Det forsøges nået før behandlingen i K17 og KKR.

**Indstilling:**

Økonomigruppen indstiller:

* At styregruppen tager den reducerede takstanalyse til efterretning,
* At styregruppen overvejer tiltag, der kan sikre en større disciplin og rettidighed omkring indberetninger af takster til økonomigruppen fra alle kommuner.

**Bilag:**

* Takstanalyse budget – eftersendes/omdeles på mødet

**Beslutning:**

* Styregruppen besluttede at de manglende indberetninger fra kommunerne indhentes og at analysen færdiggøres indenfor en uge og sendes til K17 og KKR
* Fremadrettet blev det foreslået ift styringsaftalen at takster skal meldes ud senest 1. december

**10. Fokusområder 2014 – status for arbejdet og videre proces**

**Baggrund:**

På styregruppemødet 3/5, blev nedsat arbejdsgrupper til at varetage arbejdet med fokusområderne for 2014 og herunder udarbejde kommissorier for de enkelte fokusområder til behandling på styregruppemøde 6/9. På styregruppemøde 6/9 blev kommissorierne for fokusområde 3: Metodeudvikling og 4: Psykiatriområdet godkendt, mens fokusområde 5:Forpligtende samarbejde tages op igen efter færdiggørelse af arbejdet med de mest specialiserede tilbud. Kommissorium for fokusområdet Senhjerneskadede er behandlet på styregruppemøder 3/5 og 7/6 og godkendt på møde i KKR Sjælland 11/6. Fokusområdet tilsyn er behandlet i forbindelse med udviklingsstrategi 2014.

**Indstilling:**

Sekretariatet indstiller:

* At styregruppen drøfter status for arbejdet med fokusområder 2014 og den videre proces.

**Beslutning:**

* Styregruppen tog orienteringen til efterretning og drøfter punktet på næste møde.

**11. Standardkontrakter – vejledning og revideret version fra region Sjælland**

**Baggrund:**

Region Sjælland har ultimo 2013 spurgt til en vejledning til standardkontrakterne og overvejelser ift at lave en mere generel introduktion til kommunerne om de nye kontrakter og herunder forventes praksis for ibrugtagning af standardkontrakterne – hvornår og hvordan også ift. eksisterende kontrakter.

Jf. styringsaftalen for 2014 forventes standardkontrakterne taget i brug pr 1/1-2014, når styringsaftale 2014 træder i kraft. Standardkontrakterne er obligatoriske ved indgåelse af kontrakter fra 1/1-2014 og herunder også ved fornyelse af kontrakter.

Rammeaftale Sjælland har ikke udarbejdet en vejledning til kontrakterne og der er ikke planlagt en generel introduktion omkring kontrakterne ift. kommunerne. Ift. om eksisterende kontrakter skal udskiftes med standardkontrakter har dette ikke været drøftet eksplicit.

Region Sjælland har primo 2014 udarbejdet fremsendt udkast til vejledning til standardkontrakterne samt standardkontrakterne i en tilrettet version, hvor afsnittene vedr. betaling/afregning og opsigelse i begge standardkontrakter er enslydende og i overensstemmelse med rammeaftale og lovgivning. Region Sjællands tilbud er pr. primo januar 2014 gået i gang med at bruge standardkontrakterne i forhold til nye indskrivninger.

På baggrund af Region Sjællands henvendelse bør praksis omkring kontrakterne drøftes i styregruppen.

**Indstilling:**

Sekretariatet indstiller:

* At styregruppen drøfter praksis omkring standardkontrakterne og tager stilling til evt. generel introduktion til kommunerne omkring standardkontrakterne og herunder udsendelse af vejledning og reviderede kontrakter til kommunerne.

**Bilag:**

* Vejledning til standardkontrakter
* Revideret Standardkontrakt Børn
* Revideret Standardkontrakt Voksne

**Beslutning:**

* Styregruppen besluttede at sende vejledningen ud til kommunerne
* Resten af punktet udsættes til næste styregruppemøde.

**12. Nyt fra netværksgrupperne**

**Baggrund:**

Svetlana Sokolska har fra medio september 2013 varetaget opgaverne i relation til netværksgrupperne jf. følgende orientering fra netværksgrupper og arbejdsgrupper.

Netværksgrupper har afleveret årsrapporter. (findes på RS17.dk under Netværksgrupper).

På de første møder har Netværksgrupperne drøftet den faglige udvikling på området, fokusområder til udviklingsstrategien 2015 og diskuteret kommunernes beskrevne forventede udvikling i kapacitet: udbud/efterspørgsel (jf. kommunernes besvarelse af spørgeskemaer til rammeaftale 2015). Desuden blev mødeplan opstillet.

*Børn og Unge*

* **Orientering om proces med samarbejde med Socialtilsynet -** Netværket har på foranledning af Styregruppen indledt et samarbejde med Socialtilsyn Øst. Der er nedsat en arbejdsgruppe, der drøfter samarbejdet vedr. familiepleje. 5 kommuner fra regionen deltager i arbejdsgruppen
* **Drøftelse af Ministertemaet for 2014 (tilsyn) og 2015 (anbragte børns uddannelse).-** Holbæk Kommune har fået til opgave at drøfte Ministertemaet for 2014 om Socialtilsyn.

Den tidligere omtalte gruppe om tilsyn refererer til netværket og dermed følges op på ministertemaet for 2014.

Ministertemaet for 2015 blev drøftet. Kommunerne bør sikre børnenes undervisningsbehov er tydeligt beskrevet i forhold til skoledelen, så de kan inkluderes i folkeskolen. Netværket anbefaler styregruppen at der bør udpeges repræsentanter fra skolemyndigheden til arbejdet med ministertemaet.

Kalundborg Kommune vil gerne være tovholder på en proces, men der ønskes samarbejde med skoleområdet. Næstved, Roskilde og Vordingborg vil gerne deltage i arbejdsgruppen.

* **Forventninger til opsamling på erfaringer i Børnehus Sjælland -** Der er opsamlet forskellige erfaringer fra Børnehuset. Det blev drøftet, hvordan en fælles opsamling i regionen kan organiseres. På næste netværksmøde i marts 2014 drøfter netværket deres samlede erfaringer med Børnehuset. Målet er at skabe en model for, hvordan der kan etableres, fælles drøftelse med Børnehuset. Det blev aftalt, at et af temaerne for drøftelse med Børnehuset er det fremtidige samarbejde mellem Politi, Sundhedsmyndighed og kommuner

*Voksne Sindslidende*

* **FØP-/fleks-reformen i de enkelte kommuner:** der var diskuteret status og erfaringer i de enkelte kommuner.
* **Kontanthjælpsreformen: Især hvordan håndteres opgaverne med mentorstøtte og udskrivningskoordinator i den enkelte kommune?** Som intro en orientering fra Roskilde Kommune om det nye mentorkorps ”På sporet – *din* vej til job og uddannelse”, som placeres i Center for Socialpsykiatri. Der bliver orienteret om overslag over forventet efterspørgsel fra Jobcenter til både kontanthjælps-mentorstøtte, ressourceforløb og udskrivningskoordinator. Der blev diskuteret hvordan behovet for mentorstøtte og udskrivningskoordinatorer vurderes i kommuner, i f.t. det øvrige samarbejde om ind- og udskrivninger med regionens psykiatri.
* **Samarbejdsprojekter med Region Sjælland og kommunerne:**

Der dels gang i Sundhedsaftale-samarbejdet og dels er der opfølgningsaktiviteter på anbefalingerne fra regeringens Psykiatriudvalg, hvor der er meldt nogle puljer, som både kan søges af den enkelte kommune og af kommuner og region samlet.

Kommuner viser interesser for følgende tiltag/ projekter – fælles kompetenceudvikling, jobrotation, moduluddannelse, fælles borgerforløb (a la skizofreniprojektet), akutpladser, tværorganisatorisk samarbejde med fælles medarbejdere, hotline system.

* **Opfølgning på netværkets årsrapport for 2013 (vedhæftet):**

Det er ikke en gennemgang af årsrapporten, men en anledning til, at vi erindrer, hvad vi skal følge op på, og skal have fokus på i 2014.

*Voksne Handicappede*

* Netværksgruppen orienteres om hvilke emner diskuteres i øvrige netværksgrupper: **Huslejer i sociale botilbud -** Netværksgruppen vurderer, at huslejeudfordringen er et fælles problem for alle og ikke alene set fra sindslidende. Netværksgruppen indstiller, at styregruppen drøfter udfordringen med henblik på eventuelle nationale tiltag. Netværksgruppen forbereder at gennemføre en temadag/workshop med om udfordringen med afsæt i kendte modeller for billige boliger.
* *Netværksgruppen indstiller til styregruppen at drøfte udfordringen med at skulle have tilsynsgodkendelse på alle tilbud i forhold til akut opståede behov for kapacitet ikke mindst i den periode, hvor tilsynet finder sine ben*.
* **Nyt fra Ekspertpanelet** - Slagelse kommunes medlem af Ekspertpanelet orienterede om det hidtidige arbejde
* **Drøftelse af brugen af hjemmesiden RS17.dk** – Hjemmesiden blev præsenteret til gruppemedlemmer.
* **Fremtidig mødeform** - Drøftelse af, hvad der kan være med til at øge værdien af de enkelte møder for deltagerne. Og herunder hvad projektgørelsen af fokusområder betyder for Netværksgruppen. Netværksgruppen vil justere på mødeformen, så der bliver brugt temamøder. Samtidig blev det aftalt, at værterne kunne overveje evt. ekskursion til et lokalt tilbud eller oplæg fra relevant person i og om kommunen.

**Indstilling:**

Sekretariatet indstiller:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning
* Ift. fokusområdet (ministertema 2015) om anbragte børns undervisning/uddannelse rummer dette både en social del og undervisningsdel.
* Rita Pedersen kontakter Kalundborg Kommune ift. nedsættelse af en arbejdsgruppe om anbragte børns undervisning/uddannelse.

**13. Nyt fra K17**

**Baggrund:**

K17 har holdt et kort møde i tilknytning til deres seminar 23-24. januar, med dagsordenen:

1. Fremtidig organisering og ansvarsfordeling i K17

2. Fokuseret Vækstdagsorden

3. Faste orienteringspunkter

Som det fremgår af referatet, har K17 valgt kd Henrik Winther Nielsen, Solrød, som ny primær tovholder. Det specialiserede social- og undervisningsområde varetages af Inger Marie Vynne,

Jacob Norby og Lau Svendsen-Tune.

**Indstilling:**

Sekretariatet indstiller:

* At styregruppen tager orienteringen til efterretning.

**Bilag:**

* Referat fra møde i K17, 24. januar 2014.

**Beslutning:**

* Styregruppen tog orienteringen til efterretning

**14. Nyt fra KKR**

**Baggrund:**

KKR Sjælland har holdt konstituerende møde den 28. januar, med konstituering af formand og næstformand samt udpegning af politiske repræsentanter til en række regionale fora. Endelig har KKR Sjælland besluttet sin mødeplan for det kommende år.

Dagsordenen for mødet var følgende:

1.1 Konstituerende møde i KKR Sjælland

1.2. Godkendelse af valg og sammensætning af KKR Sjælland 2014-2018

1.3. Anmeldelse og godkendelse af valgforbund

1.4. Valg af formand og næstformand for KKR Sjælland 2014-2018

1.5. Forretningsorden og overordnede rammer for KKR’s virksomhed

1.6. Udpegelse af politiske repræsentanter til regionale fora 2014-2018

1.7. KKR Sjælland mødeplan for 2014

1.8. KKR’s hovedområder

2. Eventuelt

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Dagsorden til møde i KKR Sjælland 28. januar: <http://kl.dk/ImageVaultFiles/id_65988/cf_202/Dagsorden_til_m-de_i_KKR_Sj-lland_den_28.PDF>

**Beslutning:**

* Styregruppen tog orienteringen til efterretning

**15. Nyt fra Sekretariatet**

* Kommunernes indmelding af takster for budget 2014
* Kommunernes besvarelse af spørgeskema ift udviklingsstrategi 2015
* Netværksgruppernes tilbagemelding ift. udviklingsstrategi 2015

**Indstilling:**Sekretariatet indstiller:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning

**16. Evt.**

Næste møde 11/4 i Roskilde

**Bilag til punkt 3:**

**Notat om sociale tilbud med regional betydning, der har behov for særlig opmærksomhed**

I forbindelse med vedtagelse af rammeaftalen for 2012 har de 22 byråd og Region Syddanmark aftalt at samarbejde om højt specialiserede sociale tilbud med regional betydning. Konkret indebærer aftalen blandt andet, at KKR kan imødekomme enkelte kommuners og regionens sociale tilbud en særlig opmærksomhed.

Baggrunden er, at der kan være behov for, at indstille et tilbud til en særlig opmærksomhed for at understøtte, at tilbud med en særlig specialisering rettet mod en lille målgruppe af borgere i Syddanmark kan fastholde en faglig og økonomisk bæredygtighed, også i perioder med større udsving i belægningen. Af Udviklingsstrategien fremgår det også, at hvor der er særlig behov for en samlet faglig ekspertise, samarbejdes om opgaverne, mellem kommuner og mellem kommuner og region.

Dette notat opstiller et forslag til en proces for iværksættelse af særlig opmærksomhed på konkrete sociale tilbud, der er i risiko for lukning, men fremadrettet vurderes at være ønskeligt at have til rådighed i Syddanmark.

**1. Indstilling af ønske om særlig opmærksomhed for et tilbud til socialdirektørforum**

Hvis en udbyder ønsker, at et tilbud omfattes af en særlig opmærksomhed, skal den pågældende socialdirektør sende en anmodning til Socialdirektørkredsen, hvor behovet for en særlig opmærksomhed beskrives. Heri skal indgå en beskrivelse af overordnede økonomiske data, bl.a. udvikling i belægningen. Det bør overvejes om sagen ikke også kan rejses af socialdirektørforum i tilfælde af at en leverandør anmoder om lukning af et tilbud, som socialdirektørforum gerne ser genovervejet/bevaret (jf. formuleringen i styringsaftalen om at de skal godkende lukning af tilbud med regional betydning)

Socialdirektørkredsen kan på baggrund af henvendelse fra en kommune eller regionen igangsætte en vurdering af det pågældende tilbud. Vurderingen skal forholde sig til følgende:

1. Vurderes der at være tale om et tilbud, der fremadrettet hensigtsmæssigt skal være til rådighed i Syddanmark for at kunne tilgodese behov for behandling/tilbud til regionens borgere? Heri skal indgå en vurdering af tilstedeværelsen af tilsvarende tilbud i Syddanmark/den samlede kapacitet af den pågældende tilbudstype. Det kan også indgå i overvejelserne, om kapacitet beliggende i andre regioner vurderes at være tilstrækkelig. Desuden bør indgå en vurdering af baggrunden for faldet i efterspørgslen (hvilke tilbud får borgerne som alternativ?)

I vurderingen indgår en forudsætning om, at leverandørerne af alle tilbud, der er omfattet af styringsaftalen på det sociale område, i forvejen selv har ageret som en økonomisk ansvarlig leverandør /jævnfør styringsaftalen), herunder vurderet følgende muligheder for at løse tilbuddets økonomiske udfordringer: lukning af pladser, besparelser, organisatoriske ændringer der kan nedbringe omkostninger, f.eks. samdrift med andre tilbud, fællesledelse mm.)

Vurderingen foretages af en stående arbejdsgruppe, der består af repræsentanter fra kommuner og region med økonomisk og faglig (pædagogisk) baggrund. Denne ”taskforce” kan eksempelvis bestå af 1-2 faglige konsulenter, 1-2 økonomiske konsulent samt 1 forvaltningsrepræsentant fra den pågældende leverandør (vil bl.a. lette tilvejebringelse af oplysninger).

Der er til den stående arbejdsgruppe opstillet en værktøjskasse (bilag 1), der kan danne afsæt for en vurdering af det pågældende tilbud. Listen er ikke udtømmende.

Arbejdsgruppen skal på denne baggrund indstille til Socialdirektørkredsen, om der er grundlag for en særlig opmærksomhed samt i bekræftende fald opstille mulige forslag til, hvordan den særlige opmærksomhed udmøntes. Der skal i udmøntningen som minimum angives to muligheder, hvoraf ét ikke er udgiftsdrivende. Der er som støtte herfor opstillet en ikke-udtømmende liste over mulige forslag (bilag 1).

**2. Beslutningsforløb for den indstillende kommune eller region samt for socialdirektørforum og KKR**

Vurderingen af tilbuddet fremsendes til leverandøren (indstillende kommune eller regionen). Såfremt den indstillende kommune eller regionen fortsat ønsker en særlig opmærksomhed til det pågældende tilbud, fremsendes en anmodning til Socialdirektørforum sammen med arbejdsgruppens vurdering og kommunens eller regionens egne bemærkninger.

Socialdirektørforum behandler herefter indstillingen forud for behandling i KKR.

Arbejdsgruppens vurdering skal foreligge på efterfølgende socialdirektørmøde i forhold til det møde hvor en anmodning er rejst. Dette med henblik på at sikre en relativ hurtig stillingtagen af hensyn til den konkrete leverandør og den samlede økonomi.

**Bilag 1**

**Værktøjskasse til vurdering af tilbud med særlig opmærksomhed**

|  |
| --- |
| ***Kilder til vurdering af økonomiske samt faglige/pædagogiske forhold*** |
| * **Tilsynsrapporter fra det aktuelle tilbud**
* **Eventuelle brugertilfredshedsundersøgelser eller pårørendeundersøgelser**
* **Er tilbuddet VISO-leverandør?**
* **Målgruppestørrelse/hyppighed**
* **Pladskapacitet i Syddanmark til målgruppen**
* **Evt. kontakt med tidligere brugerkommuner om baggrund for faldende efterspørgsel efter pladser**
 |

**Mulige forslag til støtte af tilbud med særlig opmærksomhed**

Forslag der som udgangspunkt ikke har omkostninger for kommunerne:

- Mulighed for at trække på fagligt og økonomisk Task force/rejsehold der bliver nedsat ud fra en konkret sag. I den forbindelse kan det afdækkes, hvorvidt tilbudet fremadrettet bør samdriftes med andre tilbud evt. med en anden driftsherre

* **Samarbejde mellem kommuner og evt. regionen om udvikling af indholdet i tilbuddet**, herunder vidensdeling om særlige pædagogiske forhold, udskilning af konsulentydelser (ændret organisering af drift)
* **Forlængede opsigelsesvarsler**

*Forlængede opsigelsesvarsler vil alene forudsætte en forlænget planlægningshorisont i forhold til tilbud til borgerne. Samtidig vil det medføre større overensstemmelse mellem, hvem der anvender et tilbud og hvem, der afholder udgifterne, ligesom det vil kunne have en udgiftsdæmpende virkning samlet set for socialområdet (da omkostninger ved tilpasninger af personaleressourcer herved kan reduceres) Aktuelle brugerkommuner bør høres inden de pålægges forlængede opsigelsesvarsler.*

Forslag der har omkostninger for kommunerne

* **Lavere budgetteret belægningsprocent**

*Dette indebærer reelt en takststigning for tilbuddet – denne bør i disse eventuelle/meget få særlige tilfælde udelades af takstanalysen)*

* **Objektiv finansiering (eventuel delvis)**